兩個人收工之後去食湯底火鍋，叫左花膠響螺湯底，湯底鮮甜又足料，忍唔到手每人飲左3-4碗先開始打邊爐。手打三色丸蝦丸外沾滿蝦毛，充滿特色，而咸蛋豬肉丸口感彈牙，兩者味道出奇地夾。花甲蟶子王蟶子王鮮甜多汁，必叫之選！花甲肥美，肉質爽口唔痴牙而且比其他火鍋店大隻，值得一試。手切肥牛小碟$128，但份量其實唔少，絕對夠2個人食，牛味重之餘油脂均勻，厚度適中口感一流。竹蔗茅根自家制竹蔗茅根甜度恰當，打邊爐之選！